અર્બન રીડેવલોપમેન્ટ હાઉસિંગ સોસાયટી વેલફેર એસોસિએશનના પ્રમુખ જીતુ શાહે અમારા સહયોગી ટાઇમ્સ ઓફ ઇન્ડિયા સાથે વાત કરતા જણાવ્યું કે, ‘જો રીડેવલોપમેન્ટ પોલિસીને સફળ બનાવવી હોય તો જીએસટી અને સ્ટેમ્પ ડ્યુટીમાં પણ રાહત આપવી જોઈએ નહીંતર તેનો સમગ્ર ખર્ચ ગ્રાહકના ખંભે જશે જેના કારણે રીડેવલોમપેન્ટ તેમના માટે લાભકારી નહીં રહે.’ ગુજરાત ઇન્સ્ટિટ્યુટ ઓફ હાઉસિંગ એન્ડ એસ્ટેટ ડેવલોપર્સ(GIHED)ના પ્રમુખ આશિષ પટેલે કહ્યું કે, ‘રાજ્યમાં અમદાવાદ, રાજકોટ, સુરત અને વડોદરામાં મળીને લગભગ 300 સોસાયટી એવી છે જેમને જલ્દી રીડેવલોપ કરવાની જરુર છે.’